# **Referat årsmøte i Norsk Rhodesian Ridgeback Klubb**

**Søndag 14. mai. Kl.1800**

**Sted: Storsand Camping, Trondheim.**

* **Innkalling godkjennes av årsmøte**

**Det opplyses om feil i stemmeseddel, årsmøte godkjenner stemmeseddel.**

I henhold til vedtektenes § 13 behandler årsmøtet følgende agenda:

**Valg av møteleder, referent og 2 medlemmer til å undertegne protokollen, eventuelt tellekorps 2 pers.**

* **Møteleder: Rita Aass godkjennes av årsmøte**
* **Referent: Lisbeth Endresen godkjennes av årsmøte**
* **Signaturer på referat: Mona Hanssen og Ann Kristin Stubberud godkjennes av årsmøte**
* **Tellekorps: Målfrid Slydahl og Stephanie Bringslid godkjennes av årsmøte**

Årsberettning.

* Årsberetning godkjennes av årsmøte

Regnskap med revisors beretning.

* Regnskap med revisors beretning godkjennes av årsmøtet

Budsjett for neste år.

* Budsjett for 2017 godkjennes av årsmøte.

Planer for drift og aktivitet neste år.

* Planer for drift og aktiviteter 2017 godkjennes av årsmøte.

**Valg av personer til klubbens styre med varamedlemmer.**

**Leder:** Hege Nordeng velges som leder til styret for 2 år

**Nestleder**: Liv Sunniva Ugelstad Ikke på valg

**Styremedlem:** Rita Aass Velges for 2 år

**Styremedlem:** Lisbeth Endresen Ikke på valg

**Styremedlem:** Ann Kristin Nikolaisen Ikke på valg

**Varamedlem:** Jan Vidar Pedersen Døy Velges for 1 år

**Varamedlem:** Guro Flinterud Velges for 1 år

**Valg av revisor og vararevisor.**

**Revisor:** Synnøve Haagenrud Ikke på valg

**Vara revisor:** Roar Grønvold Velges for 1 år

**Valg av valgkomite med varamedlem.**

**Leder:** Kristin Tingsrud Velges for 2 år

Tom Håvard Bogen Velges for 2 år

Linn Jane Kristiansen Dahlstrøm Velges for 2 år

**Varamedlem.**

Mette Nordeng Grønvold Velges for 1 år

**Innkomne forslag til årsmøtet 14. mai 2016:**

**Forslag 1:**

Forslag fra styret i NRRK om å øke styrets besetning med ett styremedlem til. Dette begrunnes med at vi har "mistet" ett styremedlem når vi gikk over til å velge nestleder separat og at arbeidsoppgavene i styret er såpass mange at vi gjerne trenger ett medlem til. Dette trer i kraft fra valg 2017 om årsmøtet vedtar dette og vil medføre at halve styret er på valg annet hvert år.

Slik det er i år er leder og 1 styremedlem på valg + 2 varamedlemmer, altså 2 personer + vara. Noe som i teorien, kan bety 4 helt nye personer inn i styret, det vil ikke ha så veldig stor innvirkning det første året, men neste år er det nestleder + 2 styremedlemmer og 2 varamedlemmer på valg. Og da kan det også i teorien komme inn 5 helt nye personer inn i styret, noe som kan bety at vi har 2 som har erfaring fra 1 år og 5 som ikke har noen erfaring.

Forslag 1 godkjennes uten innsigelser av årsmøtet.

**Forslag 2:**

Forslag fra styretang Brukskrav (for å få lov til å stille i bruksklasse)**.** NRRK får ofte spørsmål om RR kan stille i Bruksklasse, ved norske utstillinger. Pr i dag kan ikke rasen vår stilles i bruksklasse. Styret ønsker derfor å fremme forslag om at raseklubben søker NKK om dette fra 2017.

Forslag til kriterier for å kunne stille i bruksklasse:1 premie på blodsporprøve eller (fra 1. april 2016) godkjent på fersksporprøve. Grunnen til at sporprøver blir foreslått, er at rasen er en rasene i gruppe 6, drivende og sporende hunder.

Forslag 2 Årsmøtet godkjenner forslaget, men vil ha 2 premie som gjeldene premiering.

**Forslag 3:**

Fra Valgkomiteen  
Siden hele VK ble stemt inn samtidig, ser vi at dette kan bli et problem hvis hele VK velger å trekke seg ved neste valg.   
Vårt forslag er at ved neste valg, skal det velges inn 2 valgkomite medlemmer for 2 år og 1 valgkomite medlem for 1 år. I tillegg er det et varamedlem som byttes hvert år.  
Dette forslaget gjelder kun for valgåret 2017, deretter vil det alltid være 1 medlem igjen som har sittet fra foregående periode.

Forslag 3 godkjennes uten innsigelser av årsmøtet

**Forslag 4:**

Forslag fra Renate Hasle:

Her kommer noen forslag til saker jeg håper kan tas opp til vurdering/avstemming!

Er det noe dere lurer på, eller ikke forstår. Er det bare å ta kontakt!

**AVL:**  
 **4/1** Ny vurdering av alder på avlshunder og om alderen skal være et krav eller en anbefaling!

Styret mener dette ikke er en sak for årsmøtet da styret og avlskomiteen tidligere har fått i mandat fra årsmøtet om å forvalte kriterier om krav til avl og valpeformidling i henhold til NKKs lover og anbefalinger.

Spørsmålet om alder på avlshunder ble sist tatt opp på oppdrettersamling i 2014, og der var det bred enighet fra de oppmøtte om å anbefale alderen på avlshunder som klubben anbefaler i dag.

Og når det gjelder endringer i Krav til valpeformidling så kan det kun endres etter vedtak i styret.

Se siste punkt - Endringer i Krav til Valpeformidling.

Forslag 4/1 Avvises av årsmøtet

**4/2** Ved avstemming på saker som gjelder avl, bør kun oppdrettere ha stemmerett!

Styret mener at dette ikke er en sak for årsmøtet da begrepet ‘’oppdretter’’ ikke automatisk innebærer at man har utbredt kunnskap om rasen og hundeavl. En eier av hannhund eller tispe som ikke ønsker å drive med oppdrett kan ha vel så mye kunnskap om rasen og hundeavl som en person som har valgt å ha ett kull på en tispe.

Og skal det stemmes over en sak er alle medlemmer av klubben er stemmeberettiget i henhold til klubbens lover, klubben kan ikke utelukke noen fordi de ikke er registrert som ‘’oppdretter’’.

Ved endringer i kriterier for avl gjelder også her punktet - Endringer i Krav til Valpeformidling.

Forslag 4/2 Avvises av årsmøtet

**4/3** Valpeformidlingen bør være et nøytralt sted, så mener det ikke bør stå andre opplysninger der en hva som kreves for formidlingen. F.eks. titler og for så vidt mentaltester også. Da jeg mener dette ikke har noe der og gjøre.   
Tidligere stod det jo bare Navn og røntgenresultater. Og det fungerte vel bra nok?

Styret mener dette ikke er en sak for årsmøtet da det I krav til Valpeformidling er anbefalt fra klubben at avlsdyr er mentaltestet, det er da naturlig at resultater fra mentaltester er med.

I tillegg når det gjelder utstillingsresultater, har vi i Retningslinjer for Valpelisten, siste punkt: Røntgenresultater og *utstillingsresultater* som ikke kan sjekkes i databasene til Norsk, Svensk, Dansk eller Finsk kennelklubb, skal verifiseres elektronisk før valpeformidlingen påbegynnes. Kopi av denne bekreftelsen legges i NRRKs elektroniske arkiv. Derfor er det også naturlig å ta med utstillingsresultater.

Forslag 4/3 Avvises av årsmøtet

**BRUKS:**

**4/5** Ser at dere har endret poenger på uoffisielle stevner til kun start poeng.  
Dette synes jeg er i overkant lavt i forhold til de offisielle, da det stort sett er de samme banene og med dommere. Må da være en annen måte og skille stevnene fra hverandre på. Kan da eventuelt ikke være så vanskelig og få bekreftet om det er en full bane som gås eller ikke?

Styret mener at dette ikke er en sak for årsmøtet da styret tidligere har fått mandat fra årsmøtet til å forvalte disse reglene.

Her har vi endret uoffisielle klubbstevner/mesterskap. Grunnen til dette er mange, det kan brukes uoffisielle dommere, banen kan være kortere, du kan få lov til å bruke godbiter, ved spor kan dette evt. merkes osv.

Styret mener at det gir en riktigere poengfordeling, når det bare gis startpoeng her. Vi synes ikke det er riktig at en ekvipasje som starter uoffisielt skal kunne vinne over en som starter offisielt. Deltakere føler ofte mer press på offisielle stevner enn på klubbstevner.

Forslag 4/5 Avvises av årsmøtet

**Forslag 5: Endre ordlyd i klubbens lover etter pålegg fra NKK.**

**Kopi av brev fra NKK:**

**Oslo, 2. mars 2015**

**Til**

**Norsk Rhodesian Ridgeback Klubb**

**Utdrag fra «Mandat for godkjenning av medlemsklubber/forbunds lover.»**

Oppgaven er å vurdere om medlemsklubb/forbunds lover er samsvarende med kravene i NKKs obligatoriske lovmal, og i henhold til bestemmelser gitt av NKKs RS.

Kontrollere at klubbenes/forbundenes lover har tilsvarende språkdrakt, kronologi og bestemmelser som NKKs obligatoriske lovmal. Det er ikke anledning for klubbene å fravike de obligatoriske bestemmelser i malen, ei heller å endre formen vesentlig fra den form som fremkommer fra malen.

Klubb/forbund kan utvide sine lover ved å tillegge ytterligere bestemmelser utover malens minimumsbestemmelser, men skal kontrollere at tilleggsbestemmelsene ikke er motstridende med den obligatoriske lovmalen.

**Vi har gått gjennom klubbens lover, og har følgende kommentarer før godkjenning:**

Det må lages en overskrift på første side og angis når lovene er godkjent av årsmøte osv. Kapitteloverskriftene må også settes inn. Følg lovmalen.

**§3-2** Når klubben har fullmakter må det med i teksten antall fullmakter som er tillatt per fremmøtt medlem.

**§3-4** f) punktet må fjernes, da avdelinger ikke er nevnt i **§1-3**

**§4-3** Siste punkt må rettes til «Oppnevne representant til NKKs representantskap»

**Klubbens lover må sendes inn på nytt til NKK etter retting og godkjennelse av klubbens årsmøte.**

Med vennlig hilsen

Hilde Siewartz Løken

Saksbehandler

Organisasjonsavdelingen

Tlf.: 21 600 900

Email: hilde.loken@nkk.no

**Reviderte lover etter pålegg fra NKK, til godkjenning på årsmøtet 2016:**

**Lover for Norsk Rhodesian Ridgeback klubb**

**§3-2 Møte og stemmerett**  
Alle klubbens medlemmer som har betalt kontingenten for det år årsmøtet avholdes har møterett og stemmerett på årsmøtet. Med medlem forstås kun person med gyldig medlemskap.  
Alle medlemmer over 15 år har fulle medlemsrettigheter og er valgbare til verv i klubben.  
Det kan kun stemmes ved personlig fremmøte eller ved forhåndsstemme. Det er kun tillatt med 1 fullmakt pr. fremmøtt medlem.  
På klubbens årsmøte kan NKK møte med inntil 2 representanter som har talerett, men ikke stemmerett.  
**§3-4 Årsmøtets oppgaver**  
Årsmøtets oppgaver er:  
a) Godkjenne eller nekte stemmerett for medlemmer, forhåndsstemmer, innkallingen og dagsorden, samt å gi observatører rett til å være til stede.  
b) Oppnevne møteleder, referent(er), tellekorps og 2 representanter til å undertegne protokollen fra møtet.  
c) Behandle årsberetning  
d) Godkjenne regnskap med revisors beretning  
e) Godkjenne budsjett for neste år  
f) Opprettelse og nedleggelse av avdelinger – punkt fjernes da vi ikke har avdelinger.  
g) Behandle og fatte vedtak i alle saker som er ført opp på innkallingens dagsorden. På dagsorden skal det i tillegg til rettidig fremmede forslag alltid stå behandling av kontingent. Benkeforslag er ikke tillatt  
h) Vedta instruks for organer som oppnevnes av årsmøtet.  
i) Velge:  
• Leder for 2 år  
• Nestleder for 2 år  
• 3 styremedlemmer for 2 år  
• 2 varamedlemmer for 1 år  
• Revisor med vararevisor for 2 år.  
• Valgkomite med Leder og øvrige 2 medlemmer for 2 år, samt 1 vararepresentant for 1 år  
Ved behov bør det ved valg settes en funksjonstid som sikrer kontinuitet i styret.  
Personer som er dømt for dyremishandling etter "Lov om dyrevelferd" kan ikke velges eller oppnevnes til tillitsverv i klubben.  
Kun saker oppført på dagsorden kan behandles, benkeforslag er ikke tillatt.  
Endringsforslag til saker på dagsorden kan fremsettes under årsmøtet, dog ikke ved valg.  
**§4-3 Styrets oppgaver er:**  
• lede klubben mellom årsmøtene  
• avholde årsmøte  
• drive klubben i samsvar med klubbens formål  
• gjennomføre beslutninger truffet av årsmøtet  
• oppnevne komiteer og representanter for klubben, og utarbeide retningslinjer for særkomiteer, avlsråd og redaktør  
• søke å koordinere sine aktiviteter med andre klubber via den lokale NKK-regionen  
• velge/oppnevne sekretær og kasserer innen- eller utenfor styret  
• oppnevne representant til NKK-regionen - endres til Oppnevne representant til NKKs representantskap.

Forslag 5 godkjennes av årsmøte.

Referat godkjennes:

**Ann Kristin Stubberud Mona Hansen**